RESOLUCIÓN do 1 de setembro de 2006 pola que se convocan cursos en colaboración coa Consellería do Medio Rural.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 11/09/2006

Dentro do programa de actividades de formación da EGAP para 2006, e conforme as funcións atribuídas pola Lei 4/1987, do 27 de maio, de creación da Escola, e pola Lei 10/1989, do 10 de xullo, de modificación da anterior, convócanse, en colaboración coa Consellería do Medio Rural, os cursos que figuran no anexo, que deberán desenvolverse segundo as seguintes bases:
Primeira.-Solicitudes.
As solicitudes de admisión ao curso dirixiranse á Dirección Xeral de Investigación, Tecnoloxía e Formación Agroforestal (rúa As Fontiñas nº 31, baixo. 15703 Santiago de Compostela), e presentaranse no rexistro xeral da Consellería do Medio Rural, no das súas delegacións provinciais ou en calquera dos previstos no artigo 38 da Lei 30/1992, do 26 de novembro, de réxime xurídico das administracións públicas e do procedemento administrativo común.
Segunda.-Prazo.
O prazo de presentación de solicitudes rematará o 25 de setembro de 2006.
Terceira.-Selección.
Os criterios de selección serán os que figuran no anexo, segundo as características de cada curso, e respectarán en todo caso os criterios selectivos sinalados con carácter xeral na resolución da Escola Galega de Administración Pública do 11 de febreiro de 2004 (DOG número 34, do 18 de febreiro). A Consellería do Medio Rural comunicará os admitidos aos cursos.
Cuarta.-Certificado de asistencia.
1. Outorgaráselles o correspondente certificado de asistencia aos alumnos que participen con regularidade nos cursos. Para os efectos de avaliar os coñecementos adquiridos polos alumnos, poderase fixar a realización das probas que considere oportunas ou requirir a presentación dun traballo final de prácticas.
2. É obrigatoria a asistencia e puntualidade a todas as sesións dos cursos. Toda inasistencia deberá ser xustificada debidamente polo interesado. A falta de asistencia, aínda que sexa xustificada, a máis do 15 % das horas lectivas programadas, impedirá a expedición da certificación anteriormente referida e dará lugar á baixa no curso coa perda de todos os dereitos.
Quinta.-Modificacións.
1. A EGAP, por proposta da Consellería do Medio Rural, poderá modificar o desenvolvemento e os contidos dos cursos anunciados co fin de adaptalos ás necesidades da Administración, así como ás distintas continxencias que poidan xurdir.
2. No suposto de que o número de instancias recibidas sexa inferior ao 50% das prazas convocadas a EGAP reserva para si o dereito de suspender a realización do curso de que se trate, empregando para o efecto os medios de notificación aos interesados previstos na normativa vixente.
Santiago de Compostela, 1 de setembro de 2006.
Antonio Izquierdo Escribano
Director da Escola Galega de Administración Pública
ANEXO I
Curso:
Produción de carne adaptada ás demandas actuais do consumidor
1.-Obxectivos:
Informar sobre a calidade sensorial e nutricional da carne e incentivar a súa mellora mediante os sistemas de produción e a súa posta en venda no momento adecuado para satisfacer as expectativas de calidade do consumidor.
2.-Destinatarios:
Técnicos da Consellería do Medio Rural, cooperativas agrarias e empresas do sector cárnico.
3.-Criterios de selección:
1. A responsabilidade técnica do solicitante no seu posto de traballo.
2. Aplicación que vai facer dos coñecementos adquiridos no curso.
3. A difusión que pode facer destes coñecementos no ámbito do seu posto de traballo.
4.-Desenvolvemento:
4.1. Duración: 12 horas.
4.2. Lugares de realización: Centro de Investigacións Agrarias de Mabegondo.
4.3. Datas: novembro de 2006.
4.4. Horario: das 9.30 ás 17.30 horas.
4.5. Prazas: 50.
5.-Contido:
Efecto do sistema de pastoreo no incremento dos compoñentes funcionais da carne. Sistemas de pastoreo na produción do becerro tradicional galego de elevada calidade. Incremento no contido de CLA na carne, mediante a suplementación con concentrados. Produción de carne de calidade mediante o uso de ensilados. Momento óptimo de consumo de carne. Contido da carne en aminoácidos funcionais. Apreciación das características sensoriais mediante panel de cata. Prolongación da vida útil da carne mediante o uso de antioxidantes naturais.
Curso:
Tecnoloxía do millo forraxeiro.
1.-Obxectivos:
Dar a coñecer os últimos avances, resultados e investigacións sobre o cultivo e utilización do millo forraxeiro.
2.-Destinatarios:
Técnicos, persoal de cooperativas.
3.-Criterios de selección:
1. A responsabilidade técnica do solicitante no seu posto de traballo.
2. Aplicación que vai facer dos coñecementos adquiridos no curso.
3. A difusión que pode facer destes coñecementos no ámbito do seu posto de traballo.
4.-Desenvolvemento:
4.1. Duración: 15 horas.
4.2. Lugares de realización: Centro de Investigacións Agrarias de Mabegondo.
4.3. Datas: 27 e 28 de novembro de 2006.
4.4. Horario: das 9.30 ás 19.00 horas.
4.5. Prazas: 45.
5.-Contido:
Mellora xenética do millo forraxeiro. Novos híbridos do millo forraxeiro. Cultivo e técnicas do millo forraxeiro. Valor nutritivo. Rotacións de cultivo. Utilización do millo forraxeiro na produción de leite. Uso de millo forraxeiro na engorda de becerros. Visita a campos de ensaio.
Xornadas:
Parasitoloxía.
1.-Obxectivos:
Difusión dos coñecementos actuais en epidemioloxía, diagnóstico e control das parasitoses no noso país.
2.-Destinatarios:
Profesionais e estudantes relacionados co campo da sanidade e a produción agroalimentaria.
3.-Criterios de selección:
1. A responsabilidade técnica do solicitante no seu posto de traballo.
2. Aplicación que vai facer dos coñecementos adquiridos no curso.
3. A difusión que pode facer destes coñecementos no ámbito do seu posto de traballo.
4.-Desenvolvemento:
4.1. Duración: 16 horas.
4.2. Lugares de realización: Centro de Investigacións Agrarias de Mabegondo.
4.3. Datas: outubro de 2006.
4.4. Horario: das 9.30 ás 19.00 horas.
4.5. Prazas: 50.
5.-Contido:
Protozoos: Giardia, Cryptosporidium, Toxoplasma, Neodpora. Helmintos: Fasciola hepática, Anisakis, Trichinella.
Curso:
Enfermidades e pragas forestais.
1.-Obxectivos:
Formación dos axentes forestais na prevención, detección e erradicación de organismos patóxenos de corentena de posible incidencia en especies forestais de Galicia.
2.-Destinatarios:
Técnicos do servizo de montes, e gardaría forestal.
3.-Criterios de selección:
1. Certificación do técnico provincial de pragas sobre a súa participación nalgún programa de pragas ou enfermidades: 2 puntos.
2. 4 axentes por distrito como mínimo.
3. Antigüidade na Administración: 0,10 puntos por ano traballado ata 2 puntos.
4.-Desenvolvemento:
4.1. Número de edicións: 4.
4.2. Duración: 20 horas por edición.
4.3. Lugares de realización: 1 edición por provincia.
4.4. Datas: outubro de 2006.
4.5. Horario: mañá e tarde.
4.6. Prazas: 30 por edición.
5.-Contido:
Sintomatoloxía danos abióticos. Danos viveiros. Enfermidades e pragas coníferas. Enfermidades e pragas frondosas. Toma de mostras. Rede de danos galega.
Curso:
Inspección fitosanitaria e sanidade vexetal.
1.-Obxectivos:
Mellorar a formación de técnicos en inspección fitosanitaria e sanidade vexetal.
2.-Destinatarios:
Técnicos da Consellería do Medio Rural e outras administracións dedicadas á tarefa de inspección e sanidade vexetal.
3.-Criterios de selección:
Persoal de distintas administracións co labor de inspección fitosanitaria e sanidade vexetal.
4.-Desenvolvemento:
4.1. Duración: 32 horas.
4.2. Lugares de realización: Centro de Formación e Experimentación Agroforestal de Guísamo (A Coruña).
4.3. Datas: do 13 ao 17 de novembro 2006.
4.4. Horario: das 10.00 ás 14.00 horas e das 16.00 ás 19.00 horas.
4.5. Prazas: 30.
5.-Contido:
Normativa básica de sanidade vexetal. Programa nacional de inspección fitosanitaria. Rexistro oficial de produtores, comerciantes e importadores de vexetais e produtos vexetais. Manual de procedemento de inspección fitosanitaria no mercado interior europeo.
Curso:
Aplicacións informáticas en sanidade animal.
1.-Obxectivos:
Manexo das aplicacións informáticas operativas en sanidade animal. Manexo consultas das web máis importantes relacionadas con sanidade animal.
2.-Destinatarios:
Veterinarios dos servizos oficiais de sanidade animal.
3.-Criterios de selección:
Prioridade veterinarios que teñan actuación a nivel comarcal, seguíndose logo o criterio de antigüidade.
4.-Desenvolvemento:
4.1. Número de edicións: 4.
4.2. Duración: 8 horas por edición.
4.3. Lugares de realización: aula de informática das delegacións provinciais.
4.4. Datas: A Coruña: 27 e 28 de novembro; Lugo: 21 e 22 de novembro; Ourense: 14 e 15 de novembro; Pontevedra: 8 e 9 de novembro de 2006.
4.5. Horario: das 17.00 ás 21.00 horas.
4.6. Prazas: 40 por edición.
5.-Contido:
Aplicacións do sistema integrado: -Rexistro de explotacións, -REGA.-SIMOPORCSIMOGAN. Aplicacións vía web de sanidade animal: TRACES. Páxinas web máis importantes de consulta en sanidade animal: RASVE, MAPYA, OIE outras. Futuras aplicacións informáticas: RIIA, REMO.
Curso:
Actualización da actividade inspectora en materia de seguridade alimentaria.
1.-Obxectivos:
Actualizar os coñecementos do persoal encargado da inspección en materia de subprodutos animais non destinados a consumo humano (SANDACH), nos distintos ámbitos da inspección (produción, transporte, transformación, uso), e en materia de hixiene dos pensos, nos distintos ámbitos da inspección (produción primaria, transporte, fabricación, distribución e uso en explotación), debido aos profundos cambios que os regulamentos de hixiene e de subprodutos introducen no control dos pensos.
2.-Destinatarios:
Veterinarios da Consellería do Medio Rural.
3.-Criterios de selección:
Veterinarios da Consellería do Medio Rural, funcionarios ou interinos, ou que presten servizos para a consellería. A realización de labores de coordinación e/ou inspección na materia obxecto do curso. Nos casos de empate, resolverá o xefe provincial de Gandaría, de acordo coa dedicación do aspirante á materia obxecto do curso.
4.-Desenvolvemento:
4.1. Número de edicións: 2.
4.2. Duración: 40 horas por edición.
4.3. Lugares de realización: Centro de Formación e Experimentación Agraria de Sergude-Boiquexón (A Coruña).
4.4. Datas: 1ª edición: 20-11-2006/1-12-2006; 2ª edición 11-12-2006/22-12-2006.
4.5. Horario: das 16.30 ás 20.30 horas.
4.6. Prazas: 50 por edición.
5.-Contido:
Implementación do Regulamento (CE) 183/3005 polo que se fixan requisitos en materia de hixiene dos pensos. Visión global dos subprodutos animais non destinados a consumo humano (SANDACH) e importancia do seu control na seguridade alimentaria. Revisión da lexislación aplicable.
Curso:
Viticultura e enoloxía.
1.-Obxectivos:
Impartir unha formación básica para coñecer mínimos que permitan unha viticultura e enoloxía de calidade.
2.-Destinatarios:
Técnicos da Consellería do Medio Rural. Técnicos das diferentes consellerías que traballen en temas relacionados coa viticultura e enoloxía.
3.-Criterios de selección:
-Persoal da Consellería do Medio Rural, funcionarios ou interinos, ou que presten servizos para a consellería.
-A realización de actividades de viticultura e/ou enoloxía, materia obxecto do curso.
4.-Desenvolvemento:
4.1. Duración: 9 días.
4.2. Lugares de realización: Centro de Formación e Experimentación Agraria de Sergude-Boqueixón (A Coruña).
4.3. Datas: 6, 7, 8, 13, 14, 15, 20, 21 e 22 de novembro de 2006.
4.4. Horario: das 16.30 ás 20.30 horas.
4.5. Prazas: 20.
5.-Contido:
As principais castes galegas. Deseño de plantación de viñedo. Mecanización. Sistema de condución e poda. Fertilización, laboreo, non laboreo, análise do solo. Enfermidades e tratamentos fitosanitarios. Vinificación clásica. Criomaceración, maceración prefermentativa temperatura de fermentación. Variedades galegas brancas. Fermentación. Enfermidades do viño. Mecanización da cata. Os defectos dos viños. Cata de viños brancos de D.O. galegas. Cata de viños tintos de D.O. galegas. As augardentes galegas. Características.
Curso:
Análise básica de uvas e viños.
1.-Obxectivos:
Impartir unha formación avanzada para coñecer os criterios mínimos que permiten un mellor coñecemento das diferentes metodoloxías de análise dos viños.
2.-Destinatarios:
Técnicos da Consellería do Medio Rural. Técnicos das diferentes consellerías que traballen en temas relacionados coa viticultura e enoloxía e dos consellos reguladores.
3.-Criterios de selección:
-Persoal da Consellería do Medio Rural, funcionarios ou interinos, ou que presten servizos para a consellería.
-A realización de actividades de viticultura e/ou enoloxía, materia obxecto do curso.
4.-Desenvolvemento:
4.1. Duración: 5 días (20 horas).
4.2. Lugares de realización: Evega (Estación de Viticultura e Enoloxía de Galicia)-Ponte de San Clodio-Leiro (Ourense).
4.3. Datas: 27, 28, 29 e 30 de novembro de 2006.
4.4. Horario: das 16.30 ás 20.30 horas.
4.5. Prazas: 25.
5.-Contido:
Composición da uva e do viño. Control da madurez. Determinación da densidade, grao, azucres. Análise de acidez, ácidos orgánicos, pH. Utilización do sulfuroso. Análise de sulfuroso e outros aditivos. Análise de enfermidades dos viños (físicas e microbiolóxicas).
Curso:
Introdución dos sistemas de información xeográfica. as ferramentas arc-view e arc-gis.
1.-Obxectivos:
Introdución ao manexo de ferramentas apropiadas para a análise e modelización do contorno forestal. Estudo das aplicacións forestais dos sistemas de información xeográfica, con especial dedicación á prevención e extinción de incendios.
2.-Destinatarios:
Persoal técnico dos servizos de Prevención e Defensa contra Incendios Forestais e Montes e I.F. Axentes forestais que desenvolvan traballos de investigación de incendios forestais. Persoal técnico da Delegación Provincial do Medio Rural.
3.-Criterios de selección:
-Persoal da Consellería do Medio Rural, funcionarios ou interinos, ou que presten servizos para a consellería.
-A realización de actividades de viticultura e/ou enoloxía, materia obxecto do curso.
-Nos casos de empate, resolverá o xefe provincial, de acordo coa dedicación do aspirante respecto á materia obxecto do curso.
4.-Desenvolvemento:
3.1. Número de edicións: 2.
3.2. Duración: 25 horas por edición.
3.3. Lugares de realización: no edificio administrtativo da Delegación Provincial de Lugo.
3.4. Datas: novembro de 2006.
3.5. Horario: das 17.30 ás 21.30 horas.
3.6. Prazas: 15 por edición.
5.-Contido:
Introdución a Arc-GIS. Simboloxía dos mapas. Xeorreferenciación dos datos. Almacenaxe e organización da información. Creación e edición dos datos. Análise nos sistemas de información. Traballos con xeoprocesamento e modelaxe. Elaboración de planos.
Curso:
Dirección de obra agroforestal.
1.-Obxectivos:
Ordenar, sistematizar e actualizar coñecementos dos métodos para planificar, executar e controlar
o desenvolvemento das obras. Adquirir práctica na resolución de problemas da dirección de obra, a través do intercambio de experiencias.
2.-Destinatarios:
Persoal técnico da Delegación Provincial da Consellería do Medio Rural que estea relacionado coa execución de obras pola Administración.
3.-Criterios de selección:
-Persoal da Consellería do Medio Rural, funcionarios ou interinos, ou que presten servizos para a consellería.
-A realización de actividades de viticultura e/ou enoloxía, materia obxecto do curso.
-Nos casos de empate, resolverá o xefe provincial, de acordo coa dedicación do aspirante respecto á materia obxecto do curso.
4.-Desenvolvemento:
3.1. Duración: 50 horas.
4.2. Lugares de realización: edificio administrativo da Delegación Provincial de Lugo.
4.3. Datas: novembro-decembro 2006.
4.4. Horario: das 16.30 ás 20.00 horas.
4.5. Prazas: 50.
5.-Contido:
Introdución: Lei de contratos das administracións públicas. O contrato de obras: planificación, contratación, execución. Breves comentarios sobre a seguridade e saúde.
Curso:
Tcp modelo dixital do terreo v4.
1.-Obxectivos:
Introdución ao manexo dunha ferramenta apropiada para a realización de todo tipo de proxectos de levantamentos topográficos, perfís do terreo, cálculo de volumes, etc., sobre a plataforma de deseño gráfico autocad, con especial atención á realización de proxectos de camiños rurais.
2.-Destinatarios:
Persoal técnico do Servizo de Infraestruturas e Estruturas da Delegación da Consellería do Medio Rural en Lugo, con coñecementos da ferramenta autocad directamente relacionados coa realización de proxectos do ámbito da materia do curso.
3.-Criterios de selección:
-Persoal da Consellería do Medio Rural, funcionarios ou interinos, ou que presten servizos para a consellería.
-A realización de actividades de viticultura e/ou enoloxía, materia obxecto do curso.
-Nos casos de empate, resolverá o xefe provincial, de acordo coa dedicación do aspirante respecto á materia obxecto do curso.
4.-Desenvolvemento:
3.1. Duración: 50 horas.
4.2. Lugares de realización: edificio administrativo da Delegación Provincial de Lugo.
4.3. Datas: do 1 ao 28 de novembro de 2006.
4.4. Horario: das 16.30 ás 20.00 horas.
4.5. Prazas: 20.
5.-Contido:
Obtención de puntos topográficos (métodos de importación e edición), superficies (definición de liñas de rotura, triangulación, edición interactiva), xeración de curvas de nivel (etiquetaxe e edición), aliñacións en planta (definición gráfica e/ou numérica de eixes e conversión en aliñacións, edición, listaxe de puntos, conversión doutros eixes), perfís (cálculo e representación, debuxo e visualización dinámica), volumes (cálculo e representación), utilidades, visión tridimensional do terreo (mapa de pendentes, direccións e alturas, sólidos).
ANEXO II
MODELO DE SOLICITUDE
NOTA: úsese o publicado na páxina 13.894.
CONSELLERÍA DE PRESIDENCIA, ADMINISTRACIÓNS PÚBLICAS
E XUSTIZA